<classify> Twiga iliyofanya mazoezi ya mwisho jana asubuhi ilionekana kuwa na ari licha kuwapo kwa mvua za rasharasha, huku kocha mkuu, Nasra Juma akiahidi kuwapa raha Watanzania. Kocha huyo, akizungumza jana alisema vijana wake wote wapo katika hali nzuri kuikabili Zimbabwe.Nawaheshimu Zimbabwe wana timu nzuri, ndani ya miaka minne tumecheza nao zaidi ya mara nne, mapungufu yaliyojitokeza katika michezo iliyopita nimefanyia kazi na hivyo kesho leo nina imani tutafanya vizuri, alisema Nasra aliyewaomba Watanzania kujitokeza kwa wingi kuwashangilia vijana wake katika mchezo huo utakaoanza saa 10 jioni.Nahodha Sophia Mwasikili aliyewahi kucheza soka ya kulipwa nchini Uturuki, alisema wachezaji wote wapo katika hali nzuri, wana ari na morali ya hali ya juu na kuwaomba Watanzania kujitokeza kwa wingi kuwashangilia uwanjani.Zimbabwe ilitarajia kuwasili jana jioni na waamuzi wa mchezo huo kutoka Ethiopia na kamishna wa mchezo waliwasili mapema jana.Mechi ya marudiano itachezwa Zimbabwe Machi 18 ambapo timu itakayovuka raundi hiyo itamenyana na mshindi kati ya Zambia na Namibia. Fainali za michuano hiyo zimepangwa kufanyika Cameroon baadaye mwaka huu.  <topic>: MICHEZO 